open-index/open-wikipedia-markdown huggingface dataset:
יולשווה

**יולשבה** (בסלובקית:**Jelšava**, בהונגרית: **Jolsva**) היא עיר במרכז סלובקיה במחוז באנסקה ביסטריצה.

## תולדות העיר
העיר הוזכרה לראשונה בשנת 1243 כמקום בו התיישבו גרמנים והונגרים. במהלך המאה ה-14 המקום היה מרכז חשוב של תעשיית הפלדה. בשנת 1556 העיר הייתה נצורה על ידי כוחות האימפריה העות'מאנית. העיר הייתה תחת שלטון טורקי מספר פעמים, שוחררה סופית בשנת 1686 ועברה לשליטת משפחת בוצ'קאי. בשנת 1894 בעיר הוקם מפעל לייצור מגנזיט ועיר חוברה למסילת ברזל.

לאחר סיום מלחמת העולם הראשונה האזור הפך להיות חלק של צ'כוסלובקיה ורוב ההונגרים עזבו אותה. בשנת 1938 בעקבות בוררות וינה הראשונה הוא עבר להונגריה עד לשנת 1945, ואז סופח שוב לצ'כוסולובקיה. בשנת 1993 הוא הפך להיות חלק של סלובקיה.

בהתאם לנתונים של שנת 2001 בעיר התגוררו 3,287 תושבים, מהם 84.4% היו סלובקים.

העיירה היא עיר תאומה של טוטקומלוש (הונגריה) ושצ'קוצ'יני (פולין).

## קהילה יהודית

הקהילה הוקמה במהלך המאה ה-19. בשנת 1895 הוקם בית הכנסת. בשנת 1921 הקהילה מנתה 222 יהודים שהיו כ-8% מיהודי העיר. בשנת 1944 העיר נכבשה על ידי הגרמנים. בתחילת יוני 1944 יהודים הועברו למקום ריכוז במישקולץ ומשם, ב-13 ביוני 1944 למחנה ההשמדה אושוויץ.

## קישורים חיצוניים

* 

קטגוריה:סלובקיה: ערים
קטגוריה:יישובים שהוקמו במאה ה-13
אפוד זוהר

[250px|ממוזער|שמאל|רוכבת אופניים ב[ברלין לובשת אפוד זוהר]]
[250px|ממוזער|שמאל|פועלי בניין ב[לאגוס לובשים אפודים זוהרים בעת יציקת בטון]]
[250px|ממוזער|שמאל|טכנאים ב[שדה תעופה לבושים בסרבלים זוהרים בעת טיפול במטוס]]
**אפוד זוהר** הוא בגד בצבע בולט (בדרך כלל צהוב) הנלבש על פלג הגוף העליון כדי להבטיח נראות טובה יותר של הלובש אותו, ובכך לשפר את בטיחותו. לשיפור נוסף של הנראות כולל האפוד פסים מחזירי אור. שימוש נפוץ באפוד זוהר הוא בעת עצירת חירום בשולי הדרך, לשם שיפור הנראות של הנהג היוצא מרכבו וצמצום הסיכון של פגיעה בו מרכב חולף. אנשי ביטחון המפקחים על אירוע רב משתתפים נוהגים אף הם ללבוש אפוד זוהר, כדי שיהיה קל לזהותם.

במכונית אפוד זוהר הוא חלק מערכת בטיחות הכוללת גם משולש אזהרה וערכת עזרה ראשונה. בלילה חשוך, נהג שעצר בצד הדרך נראה למרחק של 30 מטר ללא אפוד זוהר, ולמרחק של 150 מטר עם אפוד זוהר. החזקת אפוד זוהר ברכב ולבישתו בעת יציאה ממכונית שעצרה בצד דרך שאינה דרך עירונית, הפכה לחובה במדינות רבות בתחילת המאה ה-21. בישראל נקבעה חובה זו ב לפקודת התעבורה, שנכנס לתוקף ב-1 בינואר 2006.

תקנות הבטיחות בעבודה (ציוד מגן אישי), התשנ"ז–1997 מחייבות לבישת אפוד זוהר בעבודות שדורשות הבחנה ברורה מרחוק של הימצאות העובדים באתר העבודה כגון: עבודות בכבישים, מדרכות ומסילות ברזל ובשוליהם – כגון סלילה ואחזקה, צביעה ופיקוח, התקנה ואחזקה של אמצעים ואבזרים; וכן עבודות פינוי אשפה, ניקיון ואיסוף אשפה, הסרת מכשולים ומטרדים אחרים בכביש והכוונת תנועה בכביש.

מאפייניו של אפוד זוהר נקבעו בתקן אירופי וגם בתקן ישראלי: ת"י 1258 חלק 4.

## קישורים חיצוניים

* 

## הערות שוליים

קטגוריה:בטיחות בתחבורה
קטגוריה:ציוד בטיחות
תחום עניין

המונח **תחום עניין** מתאר מצב פסיכולוגי ורגשי כלפי אובייקט או נושא מסוים. תחום העניין נחשב למשאב קוגניטיבי ורגשי המקדם את ההסתגלות האישית והחברתית של האדם.

הספרות המקצועית מלמדת כי אנשים וילדים עם תחומי עניין מפותחים יכולים להתרכז זמן רב יותר בלמידה, מונעים על ידי מוטיבציה פנימית וחווים רווחה נפשית גבוהה. נושא תחום העניין וההתמקדות בו כמו גם שימורו לאורך זמן מתפתח תוך יחסי גומלין עם הסביבה החברתית. בין האדם לסביבתו הקרובה (הורים, קבוצת השווים, מורים), מתפתח מעין דיאלוג, שחלקו מודע וחלקו אינו מודע, אשר משפיע על הבחירה בתחום עניין או על ההחלטה להתעמק בו בדרכים שונות. למשל, לעיתים הבחירה וההתעמקות בתחום עניין מסוים נובעת מהפנמה לא מודעת של ערכי הסביבה והעדפותיה.

הבחירה וההחלטה אם להתעמק בתחום העניין או לאו מושפעות אם כך גם מה"ערך" החברתי שיש לתחום העניין, כמו גם מתחושת המסוגלות שיש לאדם בהתמודדתו עם התוכן.

## התאוריה של הידי ורננינגר (2006)
התאוריה של הידי ורננינגר (2006) גורסת כי תחום העניין מתפתח בארבעה שלבים. ההבדל בין השלבים הוא ברמת הרגש החיובי המתעורר אצל האדם בעיסוק בתחום וכן ברמת הידע שיש לו על התחום.

# **עניין מצבי (triggered situational interest)** – בשלב זה האדם מפנה תשומת לב רגעית לנושא, רעיון או חפץ, כתגובה לגירוי חושי שהסב את תשומת ליבו, כגון רעש או קול חזק, תמונה, הדגמה, או סיפור. הגירוי החושי הזה מעורר את הסקרנות הרגעית של האדם, אולם הוא לא ימשיך לעסוק בעניין, אלא אם כן תהיה תמיכה כלשהי מהסביבה שתחזק בו את הרצון להמשיך ולהתעניין. בשלב זה, מתעורר ניצוץ של רגש חיובי, אולם הידע של האדם בנושא הוא קטן מאוד, והוא אינו חש צורך לדעת יותר.
# **עניין מצבי מתמשך** – בשלב השני, התוכן כבר מעורר רגשות חיובים משמעותיים יותר אצל האדם, וגם הרצון לדעת יותר מתחיל להתעורר.
# **עניין מתפתח** – בשלב השלישי, האדם שואל שאלות הנובעות מסקרנות ומובילות אותו להמשיך ולחקור את תחום העניין, וממשיך לעסוק בתחום זה כדי לקבל תשובות לשאלותיו. בשלב זה אנשים מעוניינים פחות ביכולתה של הסביבה לספק את סקרנותם ו"מתמודדים" עם העניין בעצמם.
# **עניין מפותח** – בשלב הרביעי, בו מרגישים סיפוק רב מהתשובות המגוונות שהם מקבלים על שאלותיהם. אנשים אלו מחפשים את תגובותיהם של אנשים אחרים בסביבה ואת המידע שהם יכולים לספק להם, והם עושים שימוש במשוב מהסביבה על מנת להתבונן בעצמם ובתוצרים שיצרו בביקורתיות, שתקדם אותם להצלחה רבה יותר.

## באוטיזם
חלק מהמחקרים סברו כי ההכוונה לתחומים מסוימים או האינטנסיביות הרבה של העיסוק בהם יכולים לנבוע מקשיים אופייניים של אוטיסטים, כמו הקושי בעיבוד גלובלי של מידע.

חוקרים אחרים קשרו בין תחום עניין ובין מעורבות חברתית. הם הראו במחקריהם כיצד תחום העניין הגביר את המעורבות של הפרט והתקשורת שלו עם אחרים, מיומנות הידועה כלקויה אצל אוטיסטים. אולם, בחלק מהמחקרים נמצא כי אין זה קל לסביבה לתמוך בתחומי העניין של אוטיסטים, בשל היותם תחומים מוזרים ולא תואמים לגיל, למגדר או לציפיות החברתיות (למשל, מברשות אסלה, עפרונות צהובים).

## קישורים חיצוניים

## הערות שוליים

קטגוריה:פסיכולוגיה חינוכית
קטגוריה:פסיכולוגיה קוגניטיבית
יחסי איראן–בוליביה

**יחסי איראן–בוליביה** הם יחסי חוץ בין בוליביה לאיראן. שתי המדינות חברות בקבוצת המדינות הבלתי-מזדהות וב-G77.

## היסטוריה
שתי המדינות כוננו יחסים דיפלומטיים מלאים בשנת 2007.

## יחסים כלכליים
שגריר איראן בבוליביה אמר כי ארצו תפתח שתי מרפאות בריאות ציבוריות בעלות נמוכה במדינה, שהיא הענייה ביותר באמריקה הדרומית. הנספח האיראני לעסקים הוג'אטוללה סולטאני אמר כי ארצו מתכננת להשתמש בבוליביה כבסיס לתוכניות רפואיות עתידיות של הצלב האדום ברחבי היבשת.

בשנת 2010, נשיא בוליביה אבו מוראלס ביקר באיראן וחיפש השקעות נוספות בבוליביה, ו"להרחיב את הקשרים, לקדם השקעות ולהגביר עוד יותר את שיתוף הפעולה". הנסיעה כללה גם דיון על השקעה מתוכננת של 287 מיליון דולר איראנית בבוליביה. קדם לכך קו אשראי שהוענק איראן לבוליביה תמורת 287 מיליון דולר נוספים כסיוע לפיתוח, בפרט לחיפושי מינרלים ותעשיית הטקסטיל.

## יחסים פוליטיים
במהלך ביקור נוסף באיראן ב-2010, יחד עם נשיא איראן, מחמוד אחמדינז'אד, הוא אמר שיש צורך "לחזק את חזית ההתנגדות שנוצרה על ידי אומות עצמאיות ושוחרות חופש כדי להילחם נגד האימפריאליזם וההגמוניה העולמית". בוליביה גם הכחישה שיש לה הסכם חיפוש אורניום משותף עם איראן לנוכח הלחץ הבינלאומי על תוכנית הגרעין של איראן.

## ביקורים רשמיים
בביקור באיראן בשנת 2008, נשיא בוליביה מוראלס הבטיח סיוע איראני בקידום פיתוח פחמימנים. ועדה איראנית תסייע לבוליביה לחקור אפשרויות שונות לקידום פטרו-כימיה וייצור חקלאי, וכן תבקש להאיץ השקעה של כ-1.1 מיליארד דולר שהבטיח נשיא איראן אחמדניג'אד בביקורו בבוליביה בספטמבר 2007. בוליביה תיארה את הביקור כניסיון להגיע למדינות אחרות ש"נדחו על ידי הקהילה הבינלאומית". מוראלס הוסיף כי השתיים הן כ"שתי מדינות ידידותיות ומהפכניות" המחזקות את הקשרים; והוסיף כי המאמצים של איראן לספק גיבוי כלכלי ופוליטי "יתמכו במאבק האיכרים באמריקה הלטינית". ההשקעות של איראן יחזקו את הקשרים הכלכליים והחקלאיים הדו-צדדיים, ממפעלי עיבוד חלב ועד תחנות טלוויזיה ורדיו, כולל הסכם לספק לטלוויזיה הממלכתית של בוליביה תוכניות בשפה הספרדית, ועד למימון חיפושים הידרואלקטרים. דיווחים גם הצביעו על עניין במאגרי האורניום והליתיום של בוליביה לשימוש בפרויקטים גרעיניים איראניים. מוראלס התבדח בעבר שגם הוא חלק מ"ציר הרשע".

הוא ביקר שוב באיראן ב-2010, וחתם על הסכמים על שיתוף פעולה בייצור מלט, מכונות תעשייתיות ופרויקטים של תעשיית המזון.

שר ההגנה האיראני הגנרל אחמד וחידי ביקר בבוליביה בהזמנת מקבילתו הבוליביאנית מריה ססיליה צ'אקון. לאחר שהשתתף בטקס צבאי אמר כי "אמריקה הלטינית היא כבר לא החצר האחורית של ארצות הברית ואיראן תשפר את יחסיה הקונסטרוקטיביים עם המדינות האזוריות". הוא גם כינה את הביקור "מוצלח" וכי שתי המדינות ישפרו את "קשריהן ההולכים וגדלים".

## נציגויות דיפלומטיות
* איראן מחזיקה בבוליביה שגרירות בלה פאס.
* בוליביה מחזיקה באיראן שגרירות בטהראן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Last Dance (שיר של דואה ליפה)

"**Last Dance**" (בעברית: **ריקוד אחרון**) הוא סינגל של הזמרת הבריטית, דואה ליפה, המופיע באלבום האולפן הראשון שלה, Dua Lipa. השיר יצא ב-9 בפברואר 2016 בהוצאת חברת התקליטים Dua Lipa Limited. השיר נכתב על ידי דואה ליפה, טאליי ריילי וקוז, והופק על ידי קוז.

נכון לאוגוסט 2023, השיר הושמע למעלה מ-100 מיליון פעמים בספוטיפיי, ולמעלה מ-134 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירים שנכתבו על ידי סטפן קוזמניוק
קטגוריה:שירים על ריקודים
קטגוריה:שירי דאנס-פופ
קטגוריה:שירי מוזיקת דאנס אלקטרונית
קטגוריה:שירי צ'ילווייב
חזקת מוות

**חזקת מוות** הוא הכרזה על מותו של אדם בהיעדר הוכחה ישירה למותו של האדם, כגון מציאת שרידים (למשל, גופה או שלד) המיוחסים לאותו אדם. הכרזה כזו נעשית בדרך כלל לאחר שהאדם נעדר לתקופה ממושכת ובהיעדר ראיה כלשהי שהוא עדיין בחיים - או לאחר תקופה קצרה יותר, אך כאשר הנסיבות סביב היעלמותו של אדם תומכות באופן מוחץ באמונה שהאדם מת (למשל, התרסקות מטוס). ההנחה הופכת ודאית כאשר והאדם לא אותר במשך תקופה שחורגת מתוחלת החיים הסבירה, כמו במקרים של אמיליה ארהארט וג'ק המרטש.

הצהרה על מותו של אדם דומה לצורות אחרות של "שיפוט מונע", כגון סעד הצהרתי. לתחומי שיפוט שונים יש אמות מידה משפטיות שונות לקבלת הצהרה כזו, ובאזורים מסוימים עשויה להיווצר חזקת מוות לאחר שאדם נעדר בנסיבות מסוימות ובפרק זמן מסוים.

ברוב תחומי השיפוט, כדי לקבל תעודת פטירה בהיעדר אישור של רופא כי אדם מזוהה נפטר, יש צורך לקבל צו בית משפט  המורה למדינה להנפיק תעודת פטירה. עם זאת, בחלק מתחומי השיפוט יאפשרו להנפיק תעודות פטירה ללא צו בית משפט רק אם קיימות ראיות נסיבתיות שיובילו אדם סביר להאמין כי אדם נפטר במאזן ההסתברויות.

אם אין ראיות מספקות לכך שהאדם מת, הכרזה משפטית על מותו של אדם עשויה להימשך זמן רב יותר, שכן היעדרות פשוטה אינה מוכיחה בהכרח מוות. הדרישות להכרזת אדם כמת חוקי עשויות להשתנות בהתאם לפרטים רבים, כולל הפרטים הבאים:

* תחום השיפוט בו חי האדם לפני מותו
* תחום השיפוט שבו יש להניח שהאדם נפטר
* ההנחה של סיבת המוות (רצח, התאבדות, תאונה וכו')
* מאזן ההסתברויות

לרוב המדינות יש פרק זמן מוגדר (שבע שנים בתחומי שיפוט רבים במשפט המקובל) שלאחריו אדם נחשב מת אם אין ראיות הסותרות זאת. עם זאת, אם הנעדר הוא בעל עיזבון משמעותי, רשאי בית המשפט לעכב הנפקה של תעודת פטירה אם לא נעשה מאמץ ממשי לאתר את הנעדר. כמו כן, אם סבורים שהמוות התרחש במים בין-לאומיים או במקום ללא כוח משטרה ריכוזי ומהימן או ללא מערכת רישום וסטטיסטיקה חיונית, על הכרזה למותו של אדם עשויים לחול חוקים אחרים.

בעקבות חטיפת הישראלים לרצועת עזה באירועי טבח שבעה באוקטובר הוקמה בישראל ועדת מומחים של משרד הבריאות, יחד עם המכון לרפואה משפטית, הרב הראשי לישראל ומשרד הדתות, וזו קבעה את מותם של אחדים מהחטופים, על פי ממצאים שנאספו ומידע מודיעיני.

## הערות שוליים

קטגוריה:דיני ירושה
קטגוריה:מוות: היבטים משפטיים ואתיים
פאוזי משלב

**פאוזי עאטף משלב** (ערבית: **فوزي مشلب**) כיהן כראש המועצה המקומית אבו סנאן בשנים 2018-2024.

## ביוגרפיה
משלב הוא בעל מפעל ליצור משקאות קלים. חבר הליכוד. 

בבחירות לרשויות המקומיות בישראל ב-2018 התמודד וניצח בסיבוב השני את ראש המועצה היוצא נוהאד משלב ברוב של 56.62%.

ב-22 באוגוסט 2023, במהלך מערכת הבחירות ב-2023 נרצחו ביישוב 4 תושבים, ביניהם אחד המתמודדים נגד בנו לראשות המועצה. פאוזי עצמו לא התמודד בבחירות, ובנו סיף נבחר לראשות המועצה.

עאטף לא התמודד בבחירות לרשות המקומית בשנת 2024, אך בנו סיף משלב התמודד ונבחר לראשות המועצה.

## חשדות לפלילים
במאי 2023 נעצר יחד עם ראשי רשויות נוספים בחשד להטיית מכרזי פינוי אשפה.

## הערות שוליים

קטגוריה:אבו סנאן: אישים
קטגוריה:ראשי מועצת אבו סנאן
קטגוריה:פוליטיקאים דרוזים ישראלים
פאוזי
קטגוריה:ישראלים שנולדו במאה ה-20
טום קורטני (אתלט)

**תומאס ויליאם קורטני** (באנגלית: **Thomas William Courtney**; 17 באוגוסט 1933 – 22 באוגוסט 2023) היה אתלט אמריקאי, אלוף אולימפי (מלבורן 1956) בריצת 800 מטר ובריצת שליחים 4x400 מטר.

## ביוגרפיה
קורטני נולד בניוארק, ניו ג'רזי. הוא למד באוניברסיטת פורדהאם, וזכה באליפות ה-NCAA בריצת 880 יארד ב-1955.

### 1956
#### אלוף ארצות הברית
באליפות ארצות הברית שנערכה בבייקרספילד, קליפורניה ביוני 1956 זכה במדליית זהב בריצת 440 יארד.

#### אלוף אולימפי
באולימפיאדת מלבורן זכה בשתי מדליות זהב בריצת 800 מטר בתוצאה של 1:47.7 דקות, לפני דרק ג'ונסון מבריטניה (1:47.8 דקות) ואודון בויזן מנורווגיה (1:48.1 דקות). בסיום הריצה התמוטט באפיסת כוחות. טקס הענקת המדליות התעכב בשעה שהוא וג'ונסון התאוששו. ובריצת שליחים 4x400 מטר ביחד עם צ'ארלס ג'נקינס, לו ג'ונס וג'סי משבורן בתוצאה של 3:04.7 דקות, לפני אוסטרליה (3:06.0 דקות) ובריטניה (3:07.1 דקות).

### 1957
באליפות ארצות הברית שנערכה בדייטון, אוהיו ביוני 1957 זכה במדליית זהב בריצת 880 יארד בתוצאה של 1:50.1 דקות.

### 1958
באליפות ארצות הברית שנערכה בבייקרספילד ביוני 1958 זכה במדליית זהב בריצת 800 מטר.

## חיים אישיים
קורטני קיבל תואר ראשון מאוניברסיטת פורדהאם ב-1955 ותואר שני מבית הספר לעסקים של הרווארד.

ב-22 באוגוסט 2023 נפטר מעמילואידוזיס בדיור מוגן בנייפלס, פלורידה, בגיל 90.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים

קטגוריה:בוגרי בית הספר לעסקים של הרווארד
קטגוריה:אלופים אולימפיים אמריקאים: אתלטיקה
קטגוריה:אתלטים באולימפיאדת מלבורן (1956)
קטגוריה:בוגרי אוניברסיטת פורדהם
קטגוריה:אלופים אולימפיים: ריצת 800 מטרים (גברים)
קטגוריה:ניו ג'רזי: אתלטים
קטגוריה:אצנים אמריקאים
קטגוריה:אמריקאים שנולדו ב-1933
קטגוריה:אמריקאים שנפטרו ב-2023
קאספי

**קאספי** (בגאורגית: **კასპი**) היא עיר על גדות נהר הקורה בנפת קאספי שבמחוז כארתלי הפנימית בגאורגיה.

## היסטוריה
שרידי אדם המתוארכים כמתאימים לתקופת האבן נמצאו במקום. גבעת גָרקלִיאַנִי  הניצבת בסמוך למקום, נחשבת לאחד מהאתרים האכיאולוגיים העשירים ביותר.

המקום, שניצב בו מבצר, נחשב כמשמעותי מבחינה גאוגרפית ואסטרטגית.

המקום הוזכר לראשונה במאה ה-4 היה מאוכלס באופן קבוע עד שנחרב במאה ה-8. במאה ה-15 העיירה הייתה בבעלות משפחת האצילים אמילחווארי.

קאספי קיבלה מעמד של עיר ב-1959, ונכון לינואר 2023 מנתה 12,708 תושבים.

## כלכלה
קאספי היא יצרנית מלט גדולה במדינה.

מפעל המלט HeidelbergCement בקאספי הוא אחד ממפעלי המלט הגדולים במדינה. הוא גם אחראי לפליטה רבה של מזהמים.

במקום קיימים גם מפעלי אלכוהול ושימורים.

מסילת הרכבת העוברת במקום תרמה להתפתחות העיר.

## נקודות עניין
* המוזיאון ההיסטורי של קאספי  - מכיל מוצגים מתקופת הברונזה, הברזל וימי הביניים.
* Samtavisi Cathedral - קתדרלה שהוקמה במאה ה-11
* יקב Merebashvili's Marani

## קישורים חיצוניים
* 

## הערות שוליים

קטגוריה:גאורגיה: ערים
קטגוריה:קווקז: יישובים
אוריה באר

**אוריה באר** (19 ביולי 1937 – 26 במאי 2019) היה סופר ומחזאי ישראלי. בשנת 2000 זכה בפרס קרן אולשוונג לספרות (מטעם האפוטרופוס הכללי). באר כתב עשרות סיפורים קצרים שהודפסו בבימות שונות, ותסכיתים שלו הושמעו ב”קול ישראל”.

## ביוגרפיה
נולד בתל אביב. למד בבית הספר תיכון חדש בתל אביב. שירת בחיל התותחנים. עבד כעורך־דין ונוטריון ובעלים של משרד עו"ד באילת.

ב-2013 נבחר לוועד המנהל של אגודת הסופרים העברים.

## ספריו
* המורה גרופמן: סיפורים (תל אביב: תמוז־אומני, 1989)
* עין הזכוכית של מיור פאבל (תל אביב: ספרית פועלים, תשנ"ח 1998)
* מול ההרים הסגולים (תל אביב: עקד, תשס"ז 2007)
* שש מאות החלונות (קונטנטו דה סמריק, 2014)
* כאילו בחלום (ספרי צמרת, 2017)

## מחזות
* "הקונגרס הראשון" (פסטיבל עכו, 1986)
* "כאילו בחלום" (תיאטרון הספרייה, 1987)
* "מעוז 29" (תיאטרון הסימטה, 1993)

## קישורים חיצוניים
* 
* 
* 
* אוריה באר, באתר גוגל ספרים
* הרצל חקק, אוריה באר / מול ההרים הסגולים – ראיון, אימגו, 27 במרץ 2008
* אהוד בן עזר, כתיבתו של אוריה באר, אתר בננות, 27 במאי 2014
* הרצל חקק, שש מאות החלונות / אוריה באר – תצפית לעולם נסתר, באתר אימגו, 22 בספטמבר 2014
* 
* 
* 
* 

## הערות שוליים

קטגוריה:סופרים ישראלים
קטגוריה:מחזאים ישראלים
קטגוריה:בוגרי תיכון חדש
קטגוריה:ישראלים שנולדו ב-1937
קטגוריה:ישראלים שנפטרו ב-2019
איברהים קוטלואי

איברהים קוטלואי (בטורקית: **İbrahim Kutluay;** נולד ב-7 בינואר 1974) הוא שחקן כדורסל טורקי לשעבר, שלאחר פרישתו היה למנהל ופרשן ספורט. הוא שיחק בעמדת הקלע, ובשיאו, היה אחד מקלעי השלשות הטובים בעולם. הוא קלע שיא של 50 נקודות באליפות אירופה עד גיל 20 של פיב"א 1996 נגד איטליה, וגם 41 נקודות במשחק היורוליג נגד ציבונה זאגרב בעונת 1998-1999. הוא היה הכדורסלן הטורקי הראשון שזכה באליפות היורוליג, כשזכה בפיינל פור 2002 עם המועדון היווני פנאתינייקוס. קוטלואי היה הטורקי הרביעי ששיחק ב-NBA. בנוסף לקריירה המקצועית שלו, הוא גם משך עניין כדמות חברה גבוהה בשל תהילתו ועושרו וחייו האישיים אשר היו נתונים ללא הרף לביקורת תקשורתית.

## קריירת ככדורסלן מקצועי
### פנרבחצ'ה: 1992–1999
איברהים קוטלואי גדל במחלקת הנוער של פנרבחצ'ה. בתחילה תכנן להפוך לשחקן כדורגל, אבל בגיל 13, הוא עשה הסבה לכדורסל בהשפעת מאמניו ומשפחתו, מכיוון שהיה ברור שגובהו הגדול, התכונות הפיזיות והכישורים שלו יגרמו לו להצליח בתור כדורסלן. הוא התקדם בכל שלב בודד של במחלקת הנוער, ובשנת 1992 הוצג לצוות של פנרבחצ'ה על ידי צ'טין ילמאז. בעונת 1994–1995 הוא עשה פריצת דרך תחת מאמנו מוראט דידין וביסס את עצמו כקלע הטוב ביותר של הקבוצה. הוא היה מלך הסלים של פיב"א ביורוליג בעונת 1998-1999, עם ממוצע של 21.4 נקודות למשחק.

### השנים באפס פילזן: 1999–2000
לקוטלואי הייתה קריירה מוצלחת בקבוצה אפס פילזן (היום אנדולו אפס) עם ממוצע כולל של 15.1 נקודות, 1.7 ריבאונדים ו-2.6 אסיסטים למשחק.

### יוון והגעה לפסגת אירופה
בתקופתו ביוון הגיע קוטלואי לשיא של הקריירה שלו. המעבר ל-א.א.ק אתונה היה מסוכן מאוד בגלל היחסים הבעייתיים מבחינה היסטורית בין טורקיה ליוון וגם בזמן העברתו של קוטלואי למועדון היווני היחסים היו מתוחים במיוחד. למרות הכול איברהים אכן הוכיח את שוויו וזכה ב-MVP של הגביע היווני, ב-2001. ושנה לאחר מכן הוא עבר לפנאתינייקוס איתה גם זכה ביורוליג ב-2002.

מאוחר יותר הוא ייצג את Ülkerspor, ואת İTÜ, ב-BSL של טורקיה ו-PAOK בליגה היוונית. הוא גם הגיע לשחק ב-NBA, עם סיאטל סופרסוניקס.

## קריירת הנבחרת הלאומית
קוטלואי היה חלק מהנבחרת הבכירה של טורקיה בכדורסל. עם נבחרת טורקיה, הוא זכה במדליית כסף ביורובאסקט 2001. וגם שיחק במדיה בטורנירים הבאים: יורובאסקט 1995, יורובאסקט 1997 אליפות אירופה בכדורסל 1999, יורובאסקט 1999, יורובאסקט 2003, יורובאסקט 2005, יורובאסקט 2007, אליפות העולם בכדורסל 2002 וגם באליפות העולם בכדורסל 2006.

## פרופיל שחקן
כגארד בגובה 1.98 מטר, קוטלואי היה נחשב כאחד מקלעי החצי מרחק הטובים ביותר. יחד עם הארון ארדנאי, קוטלואי מדורג בין הסקוררים הטובים ביותר שטורקיה ייצרה אי פעם. קוטלואי הפך לשחקן הטורקי הרביעי ששיחק ב-NBA, אך הוא לא הצליח להצליח בקריירה שלו בארצות הברית. קוטלואי זכה לשבחים על המנטליות, המנהיגות והצניעות שלו לאורך הקריירה שלו.

## קריירה שלאחר משחק
לאחר שפרש ממשחק כדורסל קוטלואי החל בקריירה כפרשן ספורט, ובשנת 2015, הוא הצטרף למועדון הטורקי דרושפאקה, ועבד כמנהל המועדון.

## קישורים חיצוניים

* פרופיל ארכיון פיב"א
* פרופיל Euroleague.net
* פרופיל היורוליג של פיב"א
* פרופיל TBLStat.net

## הערות שוליים

קטגוריה:כדורסלנים טורקים
קטגוריה:שחקני NBA שלא נבחרו בדראפט
קטגוריה:כדורסלני אולקרספור
קטגוריה:כדורסלני סיאטל סופרסוניקס
קטגוריה:כדורסלני פאוק סלוניקי
קטגוריה:כדורסלני פנאתינאיקוס
קטגוריה:כדורסלני פנרבחצ'ה
קטגוריה:עסקני כדורסל
קטגוריה:כדורסלני אנאדולו אפס
קטגוריה:כדורסלני א.א.ק. אתונה
קטגוריה:טורקים שנולדו ב-1974
אלברטו דיאס

**אלברטו דיאס אורטיס** (בספרדית: **Alberto Díaz Ortiz**; נולד ב-23 באפריל 1994) הוא כדורסלן ספרדי המשחק בעמדות הרכז והקלע באוניקאחה מאלגה.

## קריירה
דיאס נולד במאלגה, והחל לשחק כדורסל בקבוצת המילואים של אוניקאחה מאלגה. ב-2012 ערך את הופעת הבכורה שלו בקבוצה הבוגרת, תוך שהוא משחק במקביל גם בקבוצת המילואים. במרץ 2014 הושאל לבילבאו באסקט עד לתום העונה, ולקראת עונת 2014/2015 הושאל לעונה אחת לפואנלברדה.

ב2016/2017 זכה עם קבוצתו ביורוקאפ, ואף נבחר ל-MVP של משחקי הגמר לאחר שהעמיד ממוצעים של 7.3 נקודות, 3 אסיסטים ו-1.3 חטיפות ב-21.8 דקות למשחק, על פני שלושת המשחקים. ב-7 באוגוסט 2020 האריך את חוזהו בקבוצה בארבע שנים.

### קריירת נבחרות
דיאס זכה במדליית כסף באליפות אירופה עד גיל 20 ב-2014. ב-2022 זכה עם הנבחרת הבוגרת באליפות אירופה.

## קישורים חיצוניים

## הערות שוליים

קטגוריה:כדורסלנים ספרדים
קטגוריה:כדורסלני אוניקאחה מאלגה
קטגוריה:כדורסלני בילבאו באסקט
קטגוריה:כדורסלני פואנלברדה
קטגוריה:כדורסלני נבחרת ספרד
קטגוריה:מאלגה: ספורטאים
קטגוריה:ספרדים שנולדו ב-1994
דריו בריזואלה

**דריו בריזוּאלה ארִייטה** (בספרדית: **Darío Brizuela Arrieta**; נולד ב-8 בנובמבר 1994) הוא כדורסלן ספרדי המשחק בעמדת הקלע בברצלונה.

## קריירה
בריזואלה נולד בסן סבסטיאן, והחל לשחק כדורסל בקבוצת המילואים של אסטודיאנטס מדריד. ב-2012 ערך את הופעת הבכורה שלו בקבוצה הבוגרת, תוך שהוא משחק במקביל גם בקבוצת המילואים. באוגוסט 2014 הושאל לוסקה מהליגה הספרדית השנייה עד לתום העונה. לקראת עונת 2019/2020 עזב את מדריד אחרי שבע עונות, וחתם באוניקאחה מאלגה. ביולי 2023 נרכש על ידי ברצלונה.

### קריירת נבחרות
בריזואלה זכה במדליית כסף באליפות אירופה עד גיל 20 ב-2014. ב-2022 זכה עם הנבחרת הבוגרת באליפות אירופה.

## קישורים חיצוניים

## הערות שוליים

קטגוריה:כדורסלנים ספרדים
קטגוריה:כדורסלני אסטודיאנטס מדריד
קטגוריה:כדורסלני אוניקאחה מאלגה
קטגוריה:כדורסלני ברצלונה
קטגוריה:כדורסלני נבחרת ספרד
קטגוריה:ספרדים שנולדו ב-1994
עומארי ספלמן

**עומארי ספלמן** (באנגלית: **Omari Spellman**; נולד ב-21 ביולי 1997) הוא כדורסלן ספרדי המשחק בעמדת הקלע בזניט סנקט פטרבורג.

## קריירה
ספלמן נולד בקליבלנד, אוהיו. הוא שיחק כדורסל במספר תיכונים, ולאחר מכן בחר לשחק בקבוצת הכדורסל של אוניברסיטת וילאנובה, עמה זכה ב-2018 באליפות ליגת המכללות. הוא התמודד בדראפט 2018 ב-NBA, נבחר בבחירה ה-30 על ידי אטלנטה הוקס והיה לשחקן השלישי מווילאנובה שנבחר באותו דראפט (אחרי מיקל ברידג'ס ודונטה דיווינצ'נזו ולפני ג'יילן ברנסון). ב-1 ביולי 2018 חתם על חוזה רוקי בקבוצה. ב-30 בדצמבר 2018 נשלח לאירי בייהוקס, שלוחתהּ של ההוקס בליגת הפיתוח של ה-NBA. הוא ערך את הופעת הבכורה שלו בליגה למחרת, בה קלע 28 נקודות ואסף 14 ריבאונדים.

ב־8 ביולי 2019 עבר בטרייד לגולדן סטייט ווריורס בתמורה לדמיאן ג'ונס ובחירת סיבוב שני בדראפט 2026. ב-6 בפברואר 2020 הועבר בטרייד למינסוטה טימברוולבס, יחד עם דיאנג'לו ראסל וג'ייקוב אוואנס, בתמורה לאנדרו ויגינס ושתי בחירות דראפט עתידיות. לאחר שעבר בטרייד, ספלמן נשלח לאיווה וולבס, ולא שיחק בקבוצה הבכירה. ב-8 במרץ 2020 הוא רשם טריפל דאבל של 18 נקודות, 14 ריבאונדים ו-12 אסיסטים בהפסד 112–115 לסנטה קרוז ווריורס. ב-24 בנובמבר 2020 הועבר בטרייד לניו יורק ניקס בתמורה לאד דייוויס, ונחתך מהקבוצה ב-7 בינואר 2021, בלי ששיחק בה כלל. ב-26 בינואר 2021 חתם באירי בייהוקס מליגת הפיתוח. בקיץ 2021 הצטרף לסגל שיקגו בולס לטורניר ליגת הקיץ של ה-NBA. ב-31 באוגוסט 2021 חתם באניאנג KGC מליגת העל הקוריאנית, ובעונת 2023 זכה עמה באליפות. ביולי 2024 חתם בזניט סנקט פטרבורג הרוסית.

ב-18 באפריל 2023 נרשם כמתאזרח והצטרף לנבחרת לבנון בכדורסל לקראת טורניר מונדובאסקט 2023.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלני אוניברסיטת וילאנובה
קטגוריה:כדורסלני אטלנטה הוקס
קטגוריה:כדורסלני קולג' פארק סקייהוקס
קטגוריה:כדורסלני גולדן סטייט ווריורס
קטגוריה:כדורסלני איווה וולבס
קטגוריה:כדורסלני ברמינגהאם סקוואדרון
קטגוריה:כדורסלני זניט סנקט פטרבורג
קטגוריה:כדורסלני נבחרת לבנון
קטגוריה:בחירות דראפט של אטלנטה הוקס
קטגוריה:אמריקאים שנולדו ב-1997
ספואת אבו ריא

**ספואת אבו ריא** הוא רופא משפחה שכיהן כראש עיריית סח'נין בין 2018 ל-2024.

## ביוגרפיה
אבו ריא הוא רופא עם שתי התמחויות: משפחה וגריאטריה, דובר עברית, ערבית רוסית ואנגלית.

## כהונתו כראש העירייה
בבחירות לרשויות המקומיות ב-2018 ניצח אבו ריא את ראש העירייה היוצא ויו"ר ועד ראשי הרשויות המקומיות הערביות מאזן גנאים ברוב של 52.52% (10,320 קולות) מול 47.48% (9,328 קולות).

הוא מעורב משמעותית בפעילותה של קבוצת הכדורגל בני סכנין. בתקופת כהונתו הצטרפה העיר לפורום הגליל.

בדצמבר 2019, נורו יריות לעבר ביתו ורכבו הוצת.
## קישורים חיצוניים

## הערות שוליים

קטגוריה:ראשי עיריית סח'נין
קטגוריה:סח'נין: אישים
קטגוריה:רופאים ישראלים
קטגוריה:ערבים בראשות רשויות מקומיות בישראל
קטגוריה:ישראלים שנולדו במאה ה-20
מישהו שמח בשבילי

"**מישהו שמח בשבילי**" הוא סינגל שהוקלט על ידי הזמרת והיוצרת הישראלית קרן פלס, השיר יצא לאור ב-14 במאי 2023, מתוך הפרויקט "שקופים 2".

## רקע וכתיבה
השיר נכתב והולחן על-ידי קרן פלס והופק מוזיקלית על-ידי גלעד שמואלי. את השיר יצרה פלס בעת שהייתה בקוסטה ריקה במהלך צילומי תוכנית הטלוויזיה "מחוברים" בה השתתפה. חשיפתו בתוכנית הובילה לביקוש רב לשחרורו מצד מעריציה של פלס.

השיר השתחרר כחלק משקופים 2, פרויקט ההמשך של פלס לאלבומה "שקופים", בו לקחו ולוקחים חלק אמנים רבים, כדוגמת מוש בן ארי, מירי מסיקה, זאב נחמה, רוני אלטר ואלדד כהן.

עם צאתו, זכה השיר להשמעות מרובות בתחנות הרדיו הישראליות, נכנס לפלייליסט של כאן גימל, ואף הגיע בשיאו למקום ה-3 במצעד ההשמעות השבועי של מדיה פורסט.

## וידאו קליפ
הווידאו קליפ המלא שיצא עבור השיר מורכב מצילומים מהופעתה של פלס בקיסריה, מהופעתה בהיכל התרבות וכן מרגעים שצולמו על-ידי פלס עצמה במהלך צילומי התכנית "מחוברים" בקוסטה ריקה.

נכון לאוגוסט 2023, מונה הצפיות של הקליפ עומד על כ-270,000 צפיות.

## מיקומי שיא

## קישורים חיצוניים
* 
* 

## הערות שוליים

קטגוריה:שירי קרן פלס
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים על אושר
קטגוריה:סינגלים בהוצאת הד ארצי
ניצן תנעמי

ממוזער
**ניצן תנעמי גלבוע** (נולדה ב-21 ביולי 1975) מזכ"לית משותפת בכוח לעובדים, ארגון עובדים כללי המייצג כ-35,000 עובדות ועובדים בישראל. מכהנת בתפקיד משנת 2015.

## ביוגרפיה
נולדה ב-1975 בקיבוץ נחשולים, מתגוררת בנתניה עם בן זוגה ושני ילדיהם. בוגרת תואר במדעי החברה, לימודי הנחיית קבוצות ולימודי יישומים ארגוניים של אנליזה קבוצתית.

## פרסומים

**עבודה מארגנת: בניית כוח וקהילה בהתארגנות עובדים דמוקרטית** – נמלה הוצאה לאור, 2024

## פעילות חברתית וציבורית
עבדה בעמותת אלון, אשר פעלה לצמצום פערים חברתיים, כרכזת מבצע לימודי במפתן אלון בשכונת התקווה, כמנחה וכמנהלת פרויקטים.

עבדה ברבנים לזכויות אדם ובעמותת סיכוי כמקדמת מדיניות. ריכזה את הקואליציה הארצית להעסקה ישירה, קואליציה של ארגונים אשר פועלת למיגור תופעת עובדי הקבלן. פעילה במאבק כנגד תוכנית מהל"ב (תוכנית וויסקונסין) שהייתה ניסיון הפרטה של שירות התעסוקה והפקירה מובטלים בידי חברות למטרות רווח. פעלה במסגרת קואליציה של ארגונים אשר עבדו בשטח עם נפגעי התכנית, ובקידום מדיניות. המאבק בשיתוף קואליציית חברי כנסת הביא לביטולה של התכנית ב-2010.

פעילה במאבק למען דיור ציבורי, כחלק מפורום דיור ציבורי. פעלה בקידום מדיניות בתחום, למען הרחבת הקריטריונים לזכאות לדיור ציבורי ולשינוי הסכמי המדינה עם החברות המשכנות.

### כוח לעובדים
תנעמי החלה דרכה בכוח לעובדים כמתנדבת בשנת 2008, מעט אחרי הקמת הארגון. בשנת 2011 נבחרה תנעמי לראשונה להנהגת הארגון, ובשנת 2015 נבחרה לתפקיד של מזכ"לית משותפת.
ב-2024 הוציאה לאור את ספרה "עבודה מארגנת" על עבודת ארגון עובדים בישראל.
## ראו גם
* כוח לעובדים

## לקריאה נוספת
#### ראיונות לתקשורת
* עושים סדר – עובדי קבלן – גורל אחד למורים ולשומרים, 8 במאי 2012
* עושים סדר – שינוי במגמה – נשים מתאגדות, 2 במאי 2013 
* עושים סדר – ניצן תנעמי ודר' איציק ספורטא על העובדים בשכר מינימום, 19 באוגוסט 2013
* "כבוד העורך דין" – 103FM, 14 בנובמבר 2022

#### מאמרי דעה
* 
* 
* 
* 
* 
* 
* 
* 

## קישורים חיצוניים
* הנהגת כוח לעובדים – אתר הארגון

## הערות שוליים

2023 08
קטגוריה:פעילי כוח לעובדים
קטגוריה:נחשולים: אישים
קטגוריה:ישראליות שנולדו ב-1975
קטגוריה:ישראלים שנולדו ב-1975
אתר שיגורים טונחה

**מרכז שיגורים טונחה** (בקוריאנית: **동해위성발사장**), ידוע גם כ-"Musudan-ri" (בקוריאנית: 무수단리, לפי היישוב הקרוב) הוא מרכז שיגורים בצפון-מזרח קוריאה הצפונית המותאם לשיגורים של טילים בליסטיים ומשגרי לוויינים.

## היסטוריה
עבודות בניה באתר החלו בתחילת שנות ה-80 של המאה ה-20 על ידי יחידות הנדסה קרבית של צבא קוריאה הצפונית. בשנת 1985 בוצע לראשונה ניסוי של שיגור טיל בליסטי. מתקני בקרה ושליטה, מחסנים ומתקנים נוספים הורחבו עד לתחילת שנות ה-90 של המאה ה-20. ביוני 1990 בוצע שיגור טיל נוסף. בהמשך בתדירות שנתית בוצעו שיגורים נוספים.

ב-31 באוגוסט 1998 בוצע שיגור טיל תלת-שלבי עם לוויין. ככל הנראה הוא הסתיים בכשל.

ב-5 באפריל 2009 בוצע ניסיון נוסף. דיווחים רשמיים היו על הצלחת השיגור. דיווחים שהתקבלו מארצות הברית ורוסיה ציינו שאין סימן לנוכחות לוויין בחלל.  ככל הנראה הייתה טיסה תת-מסלולית עקב תקלה טכנית בשלב השלישי של משגר.

מאז 2009 לא בוצעו שיגורים נוספים ופעילות עברה לאתר שיגורים סוחה

## קישורים חיצוניים
* צילומים מהאתר
* תיאור האתר

## הערות שוליים

קטגוריה:אסיה: נמלי חלל
קטגוריה:תוכנית החלל של קוריאה הצפונית
תקן ביקורת 330

**תקן ביקורת 330 – נוהלי המבקר במענה לסיכונים שהוערכו** הוא תקן ביקורת שפורסם על ידי לשכת רואי החשבון בישראל ועוסק בנושא של קביעת נוהלי ביקורת העונים לסיכוני הביקורת שזוהו אצל הגוף המבוקר.

בהתאם לכך, התקן קובע כי על רואה החשבון המבקר לתכנן וליישם נוהלי ביקורת התואמים את הסיכון שהוא מצא אצל הגוף המבוקר ודוחותיו הכספיים תוך התייחסות ובדיקה של הבקרות התפעוליות והכספיות של המבוקר. על המבקר לנסח נהלים מבססים- כגון בדיקות אנליטיות של מספרי הדוח הכספי, בחינת הנהלת החשבונות של הגוף המבוקר ועוד. מטרת התקן היא שהמבקר יתכנן את הנהלים להשגת מספיק ראיות ביקורת המעידות כי הדוחות הכספיים תואמים את המצב הכספי של הגוף המבוקר. כמו כן, על רואה החשבון המבקר לתעד את נוהלי הביקורת ואת הראיות שהוא השיג בעקבותם.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס ברובו על תקן ביקורת 98 (שפורסם בשנת 2007) שעסק באותו נושא. כמו כן, התקן מבוסס על תקן ביקורת בינלאומי ISA 330 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
*תקן ביקורת 330, באתר לשכת רואי החשבון
* תקן ביקורת 98, באתר לשכת רואי החשבון
*תקן ISA 330 באתר של הפדרציה הבינלאומית של רואי החשבון

קטגוריה:תקני ביקורת בחשבונאות
ריר ימי

**ריר ימי**, המכונה גם **נזלת ים** או **רוק ים**, הוא חומר אורגני סמיך וג'לטיני שנמצא ברחבי האוקיינוסים בעולם, החומר נצפה לאחרונה בים התיכון.

הריר הימי נושא בתוכו מיקרואורגניזמים מגוונים. והוא נגרם בעקבות שינויים בתרכובות בים כולל עלייה בזרחן, תנאי בצורת ואף שינויי אקלים. הריר משפיע על תעשיות דיג, פוגעות בחיי ים ומפיצות חיידקים ווירוסים. אזרחים וממשלות ברחבי העולם פועלים לנקוט אמצעי נגד, כולל טיפול, ניקוי מי ים ומדיניות ציבורית אחרת.

## הרכב
לרירית ימית יש מרכיבים רבים, כולל מיקרואורגניזמים מגוונים כולל וירוסים ופרוקריוטים, פסולת, חלבונים, מינרלים, ותרכובות אקסופולימריות בעלות תכונות קולואידיות.
[שמאל|ממוזער| נזלת ים - מבט מהיר על תכונותיו [ראולוגיה|הריאולוגיות (ויסקו אלסטיות) ]]

## השפעות
ריר ימי מופיע בעקבות עלייה של זרחן. במקרה אחד בשנת 2021 ערכי הזרחן היו גבוהים פי שלושה עד ארבעה באזור בו נמצא הריר הימי מהשנה הקודמת. עודף חומרים מזינים אחרים בשילוב עם תנאי בצורת וטמפרטורות ים חמות ממושכות ומזג אוויר רגוע תרמו גם כן למצב. ריר ימי נוצר גם על ידי פיטופלנקטון.

שינויי אקלים עולמיים אנתרופוגניים עשויים להגביר את הריר הימי.  מים חמים ואיטיים יותר מגבירים את הייצור ומאפשרים לו להצטבר. בים התיכון, שכיחות אירועי הריר הימיים עולה עם חריגות בטמפרטורה חמה.

## היסטוריה
ריר ימי דווח לראשונה בשנת 1729.

דליפת הנפט במפרץ מקסיקו יצרה כמויות גדולות של ריר ימי. מדענים אינם בטוחים איך זה נגרם בפועל, תיאוריה אחת טוענת כי הרג עצום של חיים ימיים מיקרוסקופיים יצר "סופת שלג" של שלג ימי. מדענים חוששים שהמסה של הריר הימי עלולה להוות סכנה ביולוגית באזור.

הרירית ימית שהותירה הדליפה הביאה ככל הנראה לאובדן חיי ים במפרץ, כפי שמעיד שדה מת של אלמוגים במים עמוקים במרחק של 11 קילומטרים מתחנת Deepwater Horizon . 
[ממוזער|425x425 פיקסלים| מבט עילי של נזלת ים שהצטברה בקבוצות גדולות מול החוף [הים התיכון|בים התיכון .]]
הים התיכון חווה את ההשפעות החמורות ביותר של ריר ימי בשנת 2021.

בתחילת 2021, ריר ימי התפשט בים מרמרה, עקב זיהום ממי שפכים שהוזרמו למי הים, מה שהוביל להתרבות של פיטופלנקטון ואיים על הביומה הימית.

נמל ארדק בים מרמרה היה מכוסה ריר. עובדים טורקים פתחו במאמץ מסיבי לשאוב אותו ביוני 2021.

## אפקטים
הגדלת הריר הימי הפכה לנושא בנושאי בריאות הציבור, הכלכלה והסביבה.

### בריאות ציבור
בעוד שריר ימי אינו רעיל לבני אדם, דאגות בריאות הציבור קשורות אליו. בשל ההרכב המורכב שלו, הריר הימי מכיל חיידקים פתוגניים ומעביר מחלות ימיות. רוב המחלות הללו משפיעות הן על חסרי חוליות ימיים והן על בעלי חוליות.

### כלכלה
לרירית ימית הייתה השפעה על כלכלות ברחבי העולם, במיוחד אלה הסובבות סביב הים התיכון. ריר ימי נתפס זה מכבר כמטרד לתעשיית הדיג, שכן הוא סותם רשתות דיג. עיירות חוף הנשענות על תיירות סובלות ממים לא מושכים. ריר ימי מייצר ריח פוגע והופך את האוקיינוס לבלתי מתאים לרחצה.

### סביבה
ריר ימי יכול לכסות את הזימים של יצורי הים המצויים בו, לנתק אותם מחמצן ולהרוג אותם. ריר ימי צף על פני השטח יכול גם להגביל באופן משמעותי את אור השמש שמזין אלמוגים וצמחייה.

## אמצעי נגד
אמצעי הנגד כוללים איסוף ריר ימי מפני הים והנחת מחסומים על פני הים כדי למנוע את התפשטותו. אמצעי נגד ארוכי טווח כוללים שיפור הטיפול בשפכים, ויצירת אזורים מוגנים ימיים.

גישה נוספת כוללת משיכת פעילות כמו תיירות המונעת מהמים לקפוא לתקופות ארוכות.

## קישורים חיצוניים

* 
## הערות שוליים

קטגוריה:אקולוגיה מימית
הנרי בלאד

**הנרי הוּפר בלאד** (באנגלית: **Henry Hooper Blood**; ) היה פוליטיקאי אמריקאי שכיהן כמושל השביעי של מדינת יוטה בין השנים 1933–1941. הוא היה חבר המפלגה הדמוקרטית.

## ביוגרפיה
בלאד נולד בקייסוויל שבטריטוריית יוטה, בנם של ויליאם הופר בלאד, חקלאי וחבר מועצת העיר, וג'יין וילקי הופר. הוריו היגרו לארצות הברית מאנגליה. הוא למד בבתי ספר מקומיים ולאחר מכן באקדמיית בריגהאם יאנג שבפורבו, לימים אוניברסיטת בריגהאם יאנג. בשנת 1896 נישא לאהבת נעוריו, מיני בארנס, וביחד חבקו הזוג ארבעה ילדים – שני בנים ושתי בנות. ב-1893 נבחר לתפקיד המתעד העירוני של קייסוויל, בשנים 1896–1900 היה גזבר מחוז דייוויס.

בשנת 1901 התמנה לאחראי הפרוטוקול של הסנאט של יוטה, ובמקביל החל את שליחותו הדתית באנגליה כמיסיונר מטעם כנסיית ישוע המשיח של קדושי אחרית הימים, בשנים 1901–1904. מששב לארצות הברית מונה בלאד לחבר במועצת בתי הספר של מחוז דייוויס. הוא היה חבר בוועדת השירותים הציבוריים של יוטה ובמועצת הכבישים המדינתית, בה נבחר ליושב הראש בשנת 1925. הוא נעשה מעורב בחברת הכרסומת של קייסוויל. כמו כן, הוא עסק ברכש ומכירה של דגנים וקמח.

בבחירות 1932 התמודד בלאד למשרת מושל יוטה מטעם המפלגה הדמוקרטית. הוא גבר על ויליאם וו. סיגמילר, מועמד המפלגה הרפובליקנית, והושבע לתפקידו כמושל השביעי של יוטה. הוא הושווה לא פעם לנשיא קלווין קולידג' בשל מחויבותו למדיניות כלכלית, אך השניים נבדלו בכך שבלאד היה דמוקרט מסור וחסיד נאמן של הניו דיל. הוא כיהן במשך שתי תקופות כהונה מ-1933 עד 1941. בבחירות 1936 נבחר לתקופת כהונה שנייה אחרי שגבר בפריימריז על הרברט מאו ובבחירות הכלליות על ריי אי. דילמן, מועמד המפלגה הרפובליקנית. על כהונתו כמושל העיבה תקופת השפל הגדול והדעיכה בכלכלת ארצות הברית. השפל הגדול הכה ביוטה שוק על ירך והותיר אותה נאבקת כאחת המדינות המובילות להקלה פיננסית על תושביה. המצב החמיר עוד יותר בשנת 1934 כאשר פקדה את יוטה הבצורת הגרועה ביותר שתועדה בהיסטוריה של ארצות הברית. תושבי יוטה נותרו ללא מזון, ביגוד, קורת גג ועבודה. מאות מכתבים מאת תושבי יוטה נמענו ללשכתו של המושל בלאד מדי יום.

באמצעות השקת מיזמים ותוכניות ציבוריות, הפחתת שכרם של עובדי המדינה וצמצום גודלן של הסוכנויות הממשלתיות המקומיות, בלאד סלל את דרכה של יוטה להתאוששות כלכלית. בנוסף, הוא תמך במדיניות הניו דיל של נשיא ארצות הברית פרנקלין דלאנו רוזוולט. תוכניות כגון ייסוד מִנהל העבודות הציבוריות ואיגוד הלוואות לבעלי בתים סייעו להתאוששות הכלכלית; התוצאות של תוכניות אלה היו השקעה בתשתיות ובמבני ציבור, שסיפקו עבודה וכפועל יוצא צמצום במעגל האבטלה. במהלך כהונתו נהפכה יוטה למדינה ה-33 שאשררה את התיקון ה-21 לחוקת ארצות הברית, שסיים את תקופת היובש.

לאחר כהונתו נקרא בלאד לשרת כנשיא המיסיון בקליפורניה של כנסיית ישו המשיח של קדושי אחרית הימים. הוא נפטר בסולט לייק סיטי ב-1942 כתוצאה מדימום מוחי.

## קישורים חיצוניים

* 

## הערות שוליים

קטגוריה:אמריקאים ילידי יוטה
קטגוריה:בוגרי אוניברסיטת בריגהאם יאנג
קטגוריה:מושלי יוטה
קטגוריה:מושלי מדינות ארצות הברית מהמפלגה הדמוקרטית
קטגוריה:מיסיונרים
קטגוריה:מורמונים
קטגוריה:אמריקאים שנולדו ב-1872
קטגוריה:אמריקאים שנפטרו ב-1942
קאפיטה (כדורגלן)

**אוסוולדו פדרו קאפמבה** (בפורטוגזית: **Osvaldo Pedro Capemba**; נולד ב-10 בינואר 2002 בלואנדה שבאנגולה), הידוע בכינוי **קאפיטה** (בפורטוגזית: **Capita**), הוא כדורגלן אנגולי המשחק בעמדת קשר הכנף בקבוצת הפועל ירושלים מליגת העל, בהשאלה מאסטרלה דה אמדורה מליגת העל הפורטוגלית ובנבחרת אנגולה.

## קריירת מועדונים
קאפיטה גדל במחלקות הנוער של A.F.A., CD מריניה ופרימיירו דה אגוסטו באנגולה.

ב-1 בינואר 2020 חתם בטרופנסה מהליגה הפורטוגלית השלישית. הוא ערך שלוש הופעות ליגה במדי המועדון.

ב-2 ביולי 2020 חתם קאפיטה בליל מליגת העל הצרפתית, והחל לשחק בקבוצת המילואים של המועדון. הוא לא ערך הופעות במדי הקבוצה הראשונה של המועדון.

ב-11 בספטמבר 2020 הושאל קאפיטה עד למוסקרון מליגת העל הבלגית לעונת . ב-19 בספטמבר ערך את הופעת הבכורה שלו במועדון, בהפסד 1-0 לגנט במסגרת המחזור השישי בליגה. בסך הכל ערך שלוש הופעות ליגה במדי המועדון.

ב-31 בינואר 2022 הושאל קאפיטה עד לתום עונת  לטרופנסה, שבינתיים העפילה לליגה הפורטוגלית השנייה. הוא ערך עשר הופעות ליגה במהלך תקופת ההשאלה, בהן הבקיע ארבעה שערים.

ב-23 באוגוסט 2022 חתם קאפיטה באסטרלה דה אמדורה מהליגה הפורטוגלית השנייה. הוא ערך 11 הופעות ליגה במדי המועדון במהלך עונת , בהן הבקיע שני שערים. בתום העונה העפילה הקבוצה לליגת העל הפורטוגלית.

ב-31 באוגוסט 2023 הושאל קאפיטה להפועל ירושלים מליגת העל הישראלית.

## קריירה בינלאומית
ב-12 בנובמבר 2021 ערך קאפיטה את הופעת הבכורה שלו בנבחרת אנגולה, בתיקו 2-2 נגד נבחרת מצרים במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:כדורגלני מוסקרון
קטגוריה:כדורגלני אסטרלה דה אמדורה
קטגוריה:כדורגלני נבחרת אנגולה
קטגוריה:אנגולים שנולדו ב-2002
הפיינליסימה לנשים

ה**פיינליסימה לנשים** (באנגלית: **Women's Finalissima**, בספרדית: **Finalissima Femenina**, בתרגום חופשי "הגראנד פינאלה/הגמר הגדול") היא תחרות רשמית משותפת לאופ"א וקונמבול המפגישה בין אלופת אירופה ואלופת דרום אמריקה. התחרות החלה להתקיים בשנת 2023, והיא מקבילתה של הפיינליסימה לגברים.

הרעיון לביצוע התחרות עלה ב-12 בפברואר 2020, לאחר שאופ"א וקונמבול חתמו על מזכר הבנות מחודש שנועד לשפר את שיתוף הפעולה בין שני הארגונים. כחלק מההסכם, ועדה משותפת של הארגונים בחנה את האפשרות לערוך משחקים בין-יבשתיים, הן עבור כדורגל גברים והן עבור כדורגל נשים ועל פני קבוצות גיל שונות. ב-15 בדצמבר 2021, הארגונים האריכו את מזכר ההבנות ביניהם עד ל-2028, הכולל בתוכו הוראות ספציפיות לגבי פתיחת משרד משותף בלונדון וארגון פוטנציאלי של אירועי כדורגל שונים.

## מהדורת 2023
המפעל שוחק לראשונה בשנת 2023, והפגיש בין נבחרת אנגליה שזכתה ביורו 2022 לבין נבחרת ברזיל שזכתה בקופה אמריקה 2022. המשחק התקיים באצטדיונה הביתי של אלופת אירופה, אצטדיון ומבלי בלונדון, ב-6 באפריל 2023.

### פרטי המשחק

קטגוריה:תחרויות כדורגל נשים
פידס (מיתולוגיה)

**פידס** (בלטינית: **Fidēs**) הייתה אלת האמון, הנאמנות ותום לב בדת הרומית העתיקה.
היא הייתה אחת המעלות המקוריות שנחשבות לאלוהות דתית ממשית.
פידס מסמלת את כל מה שנדרש ל"כבוד ואמינות, החל מנאמנות בנישואין, ועד להסדרים חוזיים, והמחויבות שחייבים החיילים לרומא". פידס פירושה גם אמינות, "אמינות בין שני צדדים, שהיא תמיד הדדית" ו"מצע הבסיס ליחסים בין אנשים וקהילותיהם".
בהמשך הפכה לאלה רומית ומשמה נגזרה המילה האנגלית, "נאמנות" (fidelity).
שמאל|ממוזער| מטבע של פומפיה פלוטינה, פידס בצד האחורי
## מקדש
המקדש שלה, מקדש פידס על גבעת הקפיטולין,
נקרא גם *Fides Publica* ו- *Fides Publica Populi Romani*.
הוקדש על ידי אולוס אטיליוס קלטינוס (המאה ה-3 לפנה"ס), ושוחזר על ידי הקונסול מרקוס אמיליוס סקאורוס  (המאה ה-2 לפנה"ס). המבנה היה מוקף בתצוגה של לוחות ארד שהציגו חוקים ואמנות, ושימש מדי פעם לישיבות הסנאט הרומי.

## פולחן ותיאור
ממוזער|שמאל|פידס
הרומאים סגדו לה גם בשם *Fides Publica Populi Romani* ("אמון הציבור (או המשותף) של העם הרומי").
היא מיוצגת כאישה צעירה עטורת זר ענפי זית או זר דפנה, מחזיקה בידה יונת-צב,
פירות או דגן, או סמל צבאי. היא לובשת רעלה לבנה.

המלך השני של רומא, נומה פומפיליוס (לפי המסורת מלך בשנים 715–672 לפנה"ס), ייסד טקס שנתי שהוקדש ל-Fides Publica שבו הכוהנים הגדולים ("הפלמנים הגדולים" - דיאליס, מרטיאליס וקווירינליס) היו מובלים אל המקדש במרכבה מכוסה הרתומה לשני סוסים ב-1 באוקטובר.
שם הם צריכים לקיים את הפולחן כשראשיהם מכוסים ויד ימינם כסויה עד לאצבעות כדי לציין מסירות מוחלטת כלפיה ולסמל אמון.

## ראו גם
* פיאטס 
* ספס 
* פורטונה
* סנקוס 

## קישורים חיצוניים

* 

## הערות שוליים

קטגוריה:אלות רומיות
יהודה לבנוני

[ה[סובבן שחשף לבנוני ב-2014|שמאל|ממוזער|250px]]
[הפס עם ברכת [עבדול חמיד השני|הסולטאן שגילה לבנוני|שמאל|ממוזער|250px]]
**יהודה לבנוני** (1945 – 20 ביולי 2022) היה חוקר ארץ ישראל וסופר. התמחה בתחום של רכבות היסטוריות בישראל ובמיוחד רכבת העמק. התפרסם כשגילה, לאחר מחקר ממושך, את הסובבן בתחנת הרכבת סמח.

## ביוגרפיה
### נעורים
יהודה לבנוני נולד ב-1945 בתל אביב לחיים ובתיה לבנוני. אביו עלה ב-1935 מליטא ונישא בארץ ישראל לאימו שעלתה מאוקראינה. החל ללמוד בבית הספר "דוגמה" בתל אביב ואחרי מעבר המשפחה לגבעתיים, עבר לבית הספר "אורט גבעתיים".

### שירות צבאי
ב-1963 התגייס לחיל חימוש ולאחר שירות סדיר וסיום קורס קצינים החל שירות קבע. במסגרת השירות השלים תואר ראשון בחוג לגאוגרפיה ב ולאחר התואר עבר לחיל המודיעין. מילא בחיל תפקידים שונים ובין השאר היה מפקד השלמה חיילית של קציני מודיעין. השתחרר מצה"ל ב-1993 בדרגת סגן-אלוף.

### מחקרי ארץ ישראל
#### מגדלי השעון העות'מאניים
עם סיום שירותו הצבאי החל לבנוני לחקור אתרים היסטוריים בארץ ישראל והתמקד בששת מגדלי השעון העות'מאנים שהוקמו בארץ ישראל בתחילת המאה ה-20 לציון יובל 25 שנים לכהונתו של סולטאן האימפריה העות'מאנית עבדול חמיד השני. ב-2003 הוציא לבנוני את מחקריו בספר בשם **למי צלצלו השעונים**.

### רכבת העמק

בעקבות פרסום הספר על מגדלי השעון ביקשה ממנו המועצה לשימור אתרי מורשת בישראל להכין מחקר על רכבת העמק. את תוצאות מחקרו המעמיק, שכלל ראיונות עם כ-1,000 אנשים, פרסם לבנוני, ב-2017, בספר בן שני כרכים בשם **מחמורו של הסולטן לרכבת העמק**. במסגרת מחקרו היה לבנון הראשון לגלות מספר ממצאים חדשים הנוגעים לרכבת העמק כמו:
* תחנות רכבת לא ידועות (כמו תחנת באשאטווה/בית יוסף)
* שני פסי רכבת עליהם נוצקה ברכה לסולטאן לכבוד חנוכת המסילה בה נאמר "מברכת (שפע) אדוננו, אמיר המאמינים, הסולטן עבד אל- חמיד השני – חזק ותמך (בו האלוהים)". פסים אלו מוצגים היום בתחנת הרכבת סמח.
* סובבן צמח

### גילוי הסובבן
צילומים היסטוריים של תחנת הרכבת סמח הראו שממזרח לתחנה הוקם סובבן. מטרתו הייתה לאפשר החלפת הקטר החלש שסחב את הרכבת מחיפה עד סמח' בקטר חזק יותר שמסוגל לעלות לאורך נהר הירמוך במעלה מסילת הרכבת דרעא–צמח. במשך שנים רבות הצביעו חוקרים על מבנה קרקעי עגול ממזרח לתחנה כסובבן. לבנוני ערער על מסקנת החוקרים ויחד עם יאיר מיש חקר את הנושא תוך שימוש במפות ישנות ותצלומי אוויר כדי לבחון מחדש את מקומו של הסובבן. ב-2014 הצביעו לבנוני ומיש על נקודה חדשה ובחפירות שנערכו במקום אכן נחשף הסובבן שנקבר כולו באדמה כשהאתר הקודם זוהה על ידם כמכל דלק בריטי תת-קרקעי מ-1942. על אף שהסובבן הוא חלק אינטגרלי מתחנת הרכבת הוא אינו כלול כיום בתחום המשוחזר של התחנה.

## ספריו
* יהודה לבנוני, **למי צלצלו השעונים**, הוצאה עצמית, 2003
* יהודה לבנוני, **מחמורו של הסולטן לרכבת העמק** (2 כרכים), הוצאת "ארז הלבנון", 2017
* יהודה לבנוני, **סודות שבעמק**, הוצאה עצמית, 2021

## משפחתו
לבנוני נישא לחנה ולזוג נולדו 3 ילדים. נפטר ביולי 2022.

## הנצחה
* בינואר 2023 התקיים במוזיאון רכבת ישראל בחיפה יום עיון השם "130 שנות רכבת בארץ ישראל" שהוקדש לזכרו של יהודה לבנוני.

## קישורים חיצוניים
* 
* הבלוג של יהודה לבנוני
* 

## הערות שוליים

קטגוריה:בוגרי בית הספר היסודי לדוגמה (תל אביב)
קטגוריה:בוגרי אורט טכניקום
קטגוריה:בוגרי האוניברסיטה העברית בירושלים
קטגוריה:סגני-אלופים בצה"ל
קטגוריה:חוקרי ארץ ישראל
קטגוריה:ישראלים שנולדו ב-1945
קטגוריה:ישראלים שנפטרו ב-2022
Paint the Town Red

"**Paint the Town Red**" הוא שיר של הראפרית והזמרת האמריקאית דוג'ה קאט. הוא יצא ב-4 באוגוסט 2023, דרך קימוסבי ו-RCA רקורדס כסינגל השני מאלבום האולפן הרביעי שלה, *[[First of All|Scarlet]]*.

השיר זכה להצלחה מסחרית, הגיע לראש מצעד הסינגלים של ניו זילנד, ועשה היסטוריה בפלטפורמת הספוטיפיי כשיר הראפ הנשי הראשון אי פעם שהגיע לראש מצעד 50 המובילים בארצות הברית של הפלטפורמה.

## ביקורות
### רשימות ודירוגים

## הצלחה מסחרית
השיר "Paint the Town Red" שבר כמה שיאי השמעות בספוטיפיי, לשיר הראפ הנשי הסולו הראשון שהגיע לראש מצעד 50 היומי המובילים בארצות הברית של הפלטפורמה, ובמצעד היומי של ספוטיפיי גלובל 200 העולמי, ושיר הראפ הנשי הסולו המהיר ביותר שצבר 100 מיליון השמעות. השיר הצליח להגיע למקום הראשון במצעד בילבורד גלובל 200. השיר נהפך גם לשיר הראפ הראשון ששוהה במקום הראשון במצעד בילבורד גלובל ללא ארצות הברית.

### צפון אמריקה
בארצות הברית, "Paint the Town Red" הופיע לראשונה במקום ה-15 במצעד בילבורד הוט 100 בשבוע של 19 באוגוסט 2023. שבועיים לאחר מכן השיר הרוויח את המקום החמישי במצעד, אחרי שצבר 21.1 מיליון השמעות, 5,000 הורדות דיגיטליות שנמכרו, ו-22.6 מיליון השמעות איירפליי. השיר משך תשומת לב ביישומון שיתוף וידאו והרשת חברתית המקוונת טיקטוק, כאשר האודיו של השיר התנגן ברקע כ-618,000 פעמים בפלטופרמה. הזינוק בפופולריות באינטרנט הביאו את השיר להגיע למקום הראשון במצעד ההוט 100 בתאריך ה-16 בספטמבר 2023. השיר הפך את דוג'ה קאט לשירה השני שמגיע למקום הראשון (לאחר הרמיקס של "Say So" עם ניקי מינאז'), ולשירה הראשון כאמנית סולו, ולשיר הראפ הראשון שמגיע לראש המצעד הוט 100 לאחר כמעט שנה מאז שניקי מינאז' עשתה זאת עם השיר "Super Freaky Girl". השיר בנוסף הגיע למקום הראשון במצעדי שירי הראפ, ובמצעד שירי ה-R&B/היפ-הופ במשך שלושה שבועות וכן את טבלאות רכיבי הסטרימינג והמכירות הדיגיטליות שלהם.

### אירופה
בממלכה המאוחדת, השיר "Paint the Town Red" הופיע לראשונה במקום ה-20 במצעד הסינגלים הבריטי בתאריך 17 באוגוסט 2023. בשבוע שלאחר מכן הצליח להגיע למקום ה-15, ובתאריך ה-31 באוגוסט שהה בעשירייה הפותחת. השיר הרוויח את המקום הרביעי במצעד, ונהפך לשירה הרביעי של דוג'ה קאט שמגיע לעשירייה הפותחת. ב-27 באוגוסט 2023, חברת המצעדים הרשמית הודיעה כי השיר הוביל את המירוץ לצמרת המצעד, עם הבדל של 1,000 יחידות בלבד המפרידות בין שני המקומות הראשונים. השיר לאחר מכן הרוויח את המקום השני במצעד, ונמנעה על ידי הזמרת האמריקאית אוליביה רודריגו מלהגיע למקום הראשון בשבוע הזה עם השיר "Vampire". בשבוע לאחר מכן, "Paint the Town Red" הגיע למקום הראשון במצעד הסינגלים הבריטי, ונהפך לשירה הראשון של דוג'ה קאט במצעד.

## פרסים ומועמדויות

## מיקומי שיא

### מצעדים שנתיים

## נתוני מכירות

## קישורים חיצוניים

## הערות שוליים

קטגוריה:שירי דוג'ה קאט
קטגוריה:שירים באנגלית
קטגוריה:וידאו קליפים מעוררי מחלוקות
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת RCA רקורדס
קטגוריה:סינגלים בהוצאת קימוסבי רקורדס
שולט (עיר)

**שולט** (בהונגרית: **Solt**) היא עיר קטנה במחוז באץ'-קישקון שבדרום הונגריה, כ-85 ק"מ דרומית לבודפשט. העיר ממוקמת על גדות נהר הדנובה, בסמוך לגבול עם מחוז טולנה.

כמו יישובים רבים באירופה, גם בשולט אוכלוסיית היישוב נמצאת בירידה. כך, בשנת 1990 חיו בכפר 6,893 תושבים ובשנת 2022 חיו בו רק 6,000 תושבים.

## היסטוריה
שולט מוזכרת לראשונה במסמך היסטורי משנת 1145, שבו מצוינת הדרך משולט ליישוב דונפטיי הסמוך. בימי הביניים הייתה העיר חלק ממחוז פייר ההיסטורי. שולט שגשגה באותן שנים הודות למיקומה האסטרטגי כנקודת מעבר חשובה על נהר הדנובה. ב-1384 היא מוזכרת לראשונה במסמכים כעיר (oppidum).

בתקופת הכיבוש העות'מאני של הונגריה ירד מעמדה של שולט לכפר. ורק ב-1715, לאחר סילוק העות'מאנים, שבה שולט וקיבלה מעמד של עיירת שוק. לאחר הסכם הפשרה ב-1867 בין אוסטריה להונגריה, הוענק לשולט מעמד של קהילה עצמאית.

## אתרים בעיר
האתר החשוב והעתיק ביותר בשולט הוא גבעת טטל, הנמצאת ממזרח לעיר. הגבעה הייתה מיושבת ברציפות מתקופת הברונזה ועד המאה ה-16. בחפירות ארכאולוגיות נמצאו בה שרידי יישובים ובתי קברות מתקופת הברונזה, התקופה הרומית, התקופה האווארית ומימי הביניים.

אתר היסטורי חשוב נוסף הוא טירת וצ'יי, שנבנתה בסגנון נאו קלאסי ב-1816 ושימשה כמעונם של הרוזנים ממשפחת וצ'יי. כיום משמשת הטירה כספרייה עירונית.

בעיר שתי כנסיות היסטוריות חשובות - הכנסייה הקתולית, שנבנתה ב-1904 על בסיס קפלה מ-1870, והכנסייה הרפורמית מ-1790, שנבנתה תוך שימוש באבנים רומיות מהגבעה הסמוכה.

## יהודים במקום
יהודים ראשונים הגיעו לעיר בתחילת המאה ה-19 ועסקו בשיווק תוצרת חקלאית ובמסחר. הקהילה הייתה כפופה לקהילה היהדוית באפושטאג. ב-1941 נלקחו צעירים מהקהילה לעבודות כפייה.

במאי 1944 נלקחו יהודי העיר לגטו קלוצ'ה ורובם נלקחו ונרצחו באושוויץ.

## הערות שוליים

## קישורים חיצוניים
* 

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
בחזרה מן האפר

**בחזרה מן האפר** (באנגלית: **Return from the Ashes**) הוא סרט מתח בריטי בשחור-לבן משנת 1965 בבימויו של ג'יי. לי תומפסון, עם אינגריד טולין, מקסימיליאן של וסמנתה אגר בתפקידים הראשיים.

התסריט מבוסס על הרומן " Le Retour des cendres" של הסופר הצרפתי הוברט מונטלייה  משנת 1961. ניצולת שואה חוזרת לבעלה ולבתה החורגת הזוממים לרצחה ולרשת את הונה.

## תקציר העלילה
מישל (מישה) וולף (אינגריד טולין) היא ניצולת שואה יהודיה ממחנה הריכוז דכאו שעושה את דרכה לפריז ב-1945. פניה קפואים ומצולקים. כאשר קמה מהומה בקרון כשאחד הילדים פתח את הדלת וקפץ היא נשארת ללא הבעה. הנוסעים כועסים עליה אך מבינים אותה כשהם מבחינים במספר האסיר המקועקע על ידה.

לפני המלחמה היא הייתה רופאה רנטגנולוגית. היא פגשה את סטניסלב (סטאן) פילגרין (מקסימיליאן של), שהתפרנס ממשחקי שחמט מהיר. היא הייתה אלמנה עם בת חורגת מבעלה המנוח. סטאן היה נאה וצעיר ממנה. עם כיבוש פריז הוא הציע לה נישואין כדי להגן עליה. זמן קצר לאחר הנישואין היא נתפסה על ידי הגסטפו (בספר נכתב שהוא הסגיר אותה).

כעת היא חוזרת בשם מאדאם רובר, נפגשת עם ידידה ד"ר שארל בובאר (הרברט לום) שמנתח אותה בפניה כדי להחזיר לה מראה סביר.

היא נפגשת "במקרה" עם סטאן שמתפלא על דמיונה לאשתו האבודה. סטאן גר כעת עם בתה החורגת של מישל, פאביין (פאבי) (סמנתה אגר). פאבי היא יפהפייה ואינה יכולה לזכות בירושה של מישל היות שאין הוכחה לגבי מותה. סטאן משכנע את מישל להידמות לאשתו והיא מסכימה אך עם הזמן היא מגלה לו את האמת כי היא מישל האמיתית ועוברת לגור אתו ועם פאבי.

כעת מתכננת פאבי לרצוח את מישל. היא מורה לסטאן לשים בכספת אקדח טעון שיופעל עם הפתיחה, ולגרום למישל לפתוח אותה כדי לגלות "מתנה" ששם לה ואחר כך יחזור, יסלק את האקדח מהכספת ויניח אותו לידה כך שזה ייראה כהתאבדות. סטאן מקבל את הצעתה אך לפני הפעולה הוא נכנס לחדר הרחצה של פאבי הנמצאת באמבט. היא שטופת כדורים ואלכוהול וסטאן מטביע אותה בעדינות. למשטרה זאת נראית כתאונה.

סטאן עוזב את פריז כדי שיהיה לו אליבי ומתקשר למישל כדי שתפתח את הכספת. הוא לא יודע שבאותו זמן נמצא אתה גם ד"ר שארל בובאר שמצליח ברגע האחרון לראות את האקדח ולהדוף את מישל. סטאן שומע את היריה ומשער שמישל נהרגה.

הוא חוזר לדירה ורואה את מישל שרועה, לוקח את האקדח ומניח אותו ליד מישל, אבל אז נתפס על ידי שוטרים שהוזעקו לדירה.

## צוות השחקנים

## קישורים חיצוניים

*קדימון לסרט, באתר יוטיוב
*התחלת הסרט, באתר יוטיוב
*קליפ צילומים של הסרט, באתר יוטיוב
*בחזר מן האפר, באתר TCM

קטגוריה:סרטי 1965
קטגוריה:סרטים בריטיים
קטגוריה:סרטי שחור-לבן בריטיים
קטגוריה:סרטי דרמה בריטיים
קטגוריה:סרטים מבוססי ספרים
קטגוריה:סרטי יונייטד ארטיסטס
קטגוריה:סרטי פשע בריטיים
קטגוריה:סרטים על ניצולי השואה